Masjid Bandar Seri Putra

Masjid Bandar Seri Putra merupakan sebuah masjid kariah yang terletak dalam daerah Hulu Langat, Selangor Darul Ehsan, Malaysia. Dibina di atas tapak berkeluasan 3.9 hektar yang telah disediakan oleh pihak pemaju Bandar Seri Putra.

Sejarah
Berikutan pertambahan pesat penduduk yang majoritinya beragama Islam, maka tumpuan untuk memiliki masjid khusus untuk warga sekitar adalah amat mendesak dan perlu disegerakan.

Sehubungan dengan itu, seluruh warga Bandar Seri Putra telah mengembling tenaga dan usaha untuk memulakan pembinaan sebuah masjid bagi keperluan warga sekitar dan tidak terus bergantung kepada Masjid al-Azhar, Kolej Universiti Islam Antarabangsa Selangor (KUIS).

Pembinaanya adalah inisiatif seluruh warga Bandar Seri Putra yang telah membentuk satu AJK atas nama Ahli Jawatankuasa Pembinaan Masjid Al-Mustaqim, Bandar Seri Putra.

Perasmian
DYMM Sultan Selangor, Sultan Sharafuddin Idris Shah, berkenan merasmikan Masjid Bandar Seri Putra pada hari Rabu 15 Jun 2016 Masihi bersamaan 10 Ramadhan 1437 Hijriah.

Diwakili anakandanya, DYTM Raja Muda, Tengku Amir Shah, Masjid Bandar Seri Putra telah dirasmikan dalam majlis berbuka puasa bersama rakyat dan sumbangan Aildifitri di perkarangan masjid.

DYTM Raja Muda dengan diiringi YAB Dato' Menteri Besar Selangor beserta tetamu kehormat yang lain kemudiannya bersama-sama ribuan yang hadir menunaikan solat maghrib, isya' dan terawih berjemaah sebelum berangkat pulang.

Galeri

Pautan Luar
 Portal Pengurusan Masjid - MASJID AL-MUSTAQIM BANDAR SERI PUTRA BANGI
 Komuniti Putra Mahkota > Bandar Seri Putra > Masjid Bandar Seri Putra
 Masjid Bandar Seri Putra, Bangi - Facebook

Rujukan

Bandar Seri Putra
Bandar Seri Putra